HU Az Európai Unió Hivatalos Lapja C 277/125

A Régiók Bizottsága véleménye – Az európai összekapcsolódási eszköz

2012/C 277/12

A RÉGIÓK BIZOTTSÁGA

— emlékeztet az európai politika mint olyan kulcseszköz jelentőségére a közlekedés, az energiaügy és a távközlés területén, amely biztosítja a városok és régiók versenyképességének növekedését, és hozzájárul az EU gazdasági, társadalmi és területi kohéziójának megteremtéséhez;

— támogatja az új európai összekapcsolódási eszköznek mint a közlekedési, energiaügyi és távközlési szektor közös jogi keretének és egységes finanszírozási eszközének létrehozását;

— üdvözli, hogy az eszköz elsősorban a hiányzó láncszemek pótlására, a szűk keresztmetszetek megszüntetésére és megfelelő, határokon átnyúló kapcsolatok biztosítására törekszik, és örömmel fogadja az innovatív finanszírozási eszközök bevezetését, ami azt célozza, hogy a közkiadások az uniós polgárok számára magasabb hozzáadott értéket hordozva, a lehető legjobban hasznosuljanak;

— arra szólít fel, hogy a végrehajtás a szubszidiaritás elvének megfelelően a tagállamokkal, illetve a helyi és regionális önkormányzatokkal és a helyszíni szereplőkkel szoros együttműködésben történjen;

— úgy véli, hogy az európai összekapcsolódási eszköz végrehajtásának az Európa 2020 stratégia és a kohéziós politika céljaival is összhangban kell lennie, és kapcsolódnia kell a kohéziós politikai alapokhoz, hogy összehangoltan kiegészítsék egymást;

— fontosnak tartja, hogy a forrásokat méltányosan osszák el az uniós tagállamok és a régiók között, figyelembe véve az EU-n belüli sajátos területi adottságokat is;

— felkéri az Európai Bizottságot, hogy tegye világossá, hogy a Kohéziós Alapból átutalandó 10 milliárd euró kapcsán tiszteletben tartják a Kohéziós Alapra vonatkozó rendeletet, ideértve a tagállamokra vonatkozó nemzeti kvótákat is.

Előadó Ivan ZAGAR (SI/EPP), Slovenska Bistrica polgármestere Referenciaszövegek Javaslat európai parlamenti és tanácsi rendeletre az európai összekapcsolódási eszköz létrehozásáról COM(2011) 665 final/3 – 2011/0302 (COD) Javaslat európai parlamenti és tanácsi rendeletre a versenyképességi és innovációs keretprogram (2007–2013) létrehozásáról szóló 1639/2006/EK határozat, valamint a transzeurópai közlekedési és energiahálózatok területén történő közösségi pénzügyi támogatás nyújtásának általános szabályairól szóló 680/2007/EK rendelet módosításáról COM(2011) 659 final/2 – 2011/0301 (COD)

I. POLITIKAI AJÁNLÁSOK

A RÉGIÓK BIZOTTSÁGA

Általános értékelés

1. emlékeztet arra, hogy az európai közlekedési, távközlési és digitális létesítmények politikáját olyan kulcseszköznek kell felfogni, amely biztosítja a városok és régiók versenyképességének növekedését, az áruk és személyek szabad mozgását, az egységes piac integrációját, valamint az EU gazdasági, társadalmi és területi kohézióját és kapcsolatait a világ többi részével;

2. üdvözli az európai összekapcsolódási eszköznek azt a lehetséges szerepét, hogy lendületet adjon a növekedésnek, a munkahelyteremtésnek és Európa versenyképességének (1), és támogatja, hogy az Európai Bizottság elsősorban a hiányzó láncszemek pótlására, a szűk keresztmetszetek megszüntetésére és megfelelő, határokon átnyúló kapcsolatok biztosítására törekszik;

3. támogatja az új európai összekapcsolódási eszköznek mint a közlekedési, energiaügyi és távközlési szektor közös jogi keretének és finanszírozási eszközének a létrehozását;

4. arra szólít fel, hogy a végrehajtás a szubszidiaritás elvének megfelelően a tagállamokkal, illetve a helyi és regionális önkormányzatokkal és a helyszíni szereplőkkel szoros együttműködésben történjen;

5. olyan, átláthatóbb, koherensebb és egyszerűbb uniós finanszírozási szemléletet szorgalmaz, amely magánszektorbeli finanszírozási eszközöket is vonz, amelyekre napjainkban szükség van az EU céljainak megvalósításához;

6. úgy véli, hogy az európai összekapcsolódási eszköz végrehajtásának a gazdasági, társadalmi és területi kohézió célkitűzéseihez is hozzá kell járulnia, és kapcsolódnia kell a kohéziós politikai alapokhoz, hogy összehangoltan kiegészítsék egymást;

7. üdvözli azt az európai bizottsági javaslatot, hogy a Kohéziós Alapból különítsenek el 10 milliárd eurót az európai összekapcsolódási eszköz számára, hogy ezzel támogassák az összehangolt közlekedési infrastruktúra kialakítását célzó projektek végrehajtását a TEN-T maghálózaton a kohéziós politika által érintett tagországokban; hangsúlyozza, hogy a lehető legnagyobb mértékben tiszteletben kell tartani a Kohéziós Alap nemzeti forráselosztásait, hogy minden típusú támogatható projekt (így például határokon átnyúló úthálózati projektek) számára a Kohéziós Alapok rendelkezései szerinti kedvező pénzügyi támogatási feltételeket biztosítsunk;

8. úgy véli, hogy az európai összekapcsolódási eszköz projektjeinek az intelligens, inkluzív és fenntartható növekedés prioritásait – az Európa 2020 stratégia célkitűzéseit – kell követniük;

9. kiemeli, hogy sok tagállam számára nehézséget jelent, hogy saját erőből határokon átnyúló, összetett közlekedésiinfrastruktúra-projekteket dolgozzon ki, miközben uniós szinten most már egyre hangsúlyosabban felmerül, hogy több szinergiára van szükség a különböző finanszírozási programok és politikai szektorok között, ami biztosítaná a közkiadásoknak az uniós polgárok számára magasabb hozzáadott értéket hordozó, lehető legjobb hasznosulását;

Jogi keret

Európai összekapcsolódási eszköz – általános háttér

10. támogatja az új európai összekapcsolódási eszköznek mint a közlekedési, energiaügyi és távközlési szektor közös jogi keretének és egységes finanszírozási eszközének létrehozását;

11. kiemeli, hogy a közlekedési projektek keretében fontolóra kell vennünk azoknak a más közlekedési formákkal, például a légi közlekedéssel, a földalatti/metróvonallal stb. való kapcsolatait is. Biztosítani kell a hozzáférést a szélessávú hálózatokhoz és szolgáltatásokhoz, különösen a kereskedelmi szempontból kevésbé vonzó területeken, például a csekély népsűrűségű vidéki területeken, ahol az ikt megkönnyítheti a közszolgáltatások nyújtását és hozzájárulhat a vidéki lakosság helyben maradásához és a területi kohézióhoz;

12. szeretné, ha az eltérő fejlettségű régiók kezelését egyértelművé tennék úgy, hogy az tükrözze az EU különböző részeinek – köztük a súlyos és állandó természeti vagy demográfiai hátrányban lévő vagy legkülső régióknak – a sajátos területi adottságait, és kiegyensúlyozott módon fogja át az európai régiókat;

Ágazati célkitűzések

13. támogatja a tiszta és fenntartható közlekedési rendszerek megteremtésére irányuló erőfeszítéseket, mindenekelőtt a vasúti és a tengeri közlekedés – mint hatékony és versenyképes közlekedési módok – terén, amelyek megfelelő infrastruktúrát és szervezett szolgáltatásokat igényelnek. E fenntartható közlekedési módok jó működésének biztosítására emellett belső logisztikai csomópontokat is ki kell alakítani, amelyek lehetővé teszik az optimális intermodális váltást, és a rendszer egészét teljesítőképessé teszik;

14. úgy véli, hogy megfelelően figyelembe kell venni az EU különböző területein – például az új uniós tagállamok mindeddig gyengén fejlett infrastruktúrával és nem elegendő pénzügyi eszközökkel rendelkező régióiban – tapasztalható sajátos helyzetet, különösen ha ennek köszönhetően regionális szinten jelentős hozzáadott érték keletkezik, pl. a határ menti közlekedésben;

15. hangsúlyozza, hogy elő kell segíteni az energiahálózatok összekapcsolását és az uniós belső energiapiac működését, továbbá el kell ismerni, hogy az EU energetikai függetlensége a szóban forgó eszköz egyik legfontosabb prioritása, és fokozni kell az ellátás biztonságát;

16. hangsúlyozza, hogy a szélessávú távközlési hálózatba és a digitális szolgáltatási infrastruktúra platformjaiba történő befektetések alapvetően fontosak az európai digitális menetrend teljesítéséhez és az Európa 2020 stratégia céljainak eléréséhez, valamint az európai közszolgáltatások biztosításához;

Költségvetési kérdések

17. üdvözli az európai összekapcsolódási eszköz létrehozását és annak pénzügyi támogatását, amit hatékonyságának és más, magán- és állami finanszírozási forrásokra gyakorolt emelőhatásának megőrzése érdekében nem szabad megkérdőjelezni, óva int ugyanakkor minden olyan intézkedéstől, amely a strukturális alapok rovására menne;

18. a pénzügyi piacok helyzete alapján aggódik amiatt, hogy az európai összekapcsolódási eszköz finanszírozási intézkedései vajon milyen hatást és húzóerőt gyakorolnak majd az infrastruktúra-fejlesztésre előirányzott regionális és helyi közfinanszírozásra;

19. fontosnak tartja, hogy a forrásokat méltányosan osszák el az uniós tagállamok és a régiók között, és megjegyzi, hogy az európai összekapcsolódási eszköz által finanszírozott, a közlekedési, az energetikai és a telekommunikációs hálózatok terén indított projektek magas minőséget és hozzáadott értéket képviselnek a leggyengébb helyzetű régiók, köztük az állandó földrajzi vagy természeti hátrányok sújtotta, rendkívül gyéren lakott régiók, valamint a szigeti, a határon átnyúló és a hegyvidéki régiók számára, figyelembe véve egyúttal a javasolt projektek hatékonyságát és fellendítő hatását is;

20. felkéri az Európai Bizottságot, hogy tegye világossá, hogy a Kohéziós Alapból átutalandó 10 milliárd euró kapcsán tiszteletben tartják a Kohéziós Alapra vonatkozó rendeletet, ideértve a tagállamokra vonatkozó nemzeti kvótákat is;

21. hangsúlyozza, hogy az elszámolhatóságra vonatkozó szabályokat ki kell terjeszteni az adminisztratív költségekre is;

Finanszírozási formák és pénzügyi rendelkezések

22. a magánszektorbeli forrásokra gyakorolt vonzerő érdekében támogatja az uniós finanszírozás átláthatóbb, koherensebb és egyszerűbb megközelítését. Azt kéri ezért, hogy az adminisztratív költségeket adják hozzá az elszámolható kiadásokhoz, hogy a célokat hatékonyabban el lehessen érni, és hangsúlyozza, hogy az új finanszírozási forrásoknak semmiképp sem felváltaniuk, inkább csak kiegészíteniük kell a hagyományos uniós finanszírozást;

23. üdvözli az innovatív finanszírozási eszközök bevezetését, különösen az uniós projektkötvények alkalmazását, amelyek fokozzák majd a magánbefektetőkre gyakorolt vonzerőt, és ösztönzik a köz-magán partnerségeket az EU-ban. Tekintve a pénzügyi piacok helyzetét, ezekért a kötvényekért az Európai Bizottságnak kell garanciát vállalnia;

24. arra kéri az Európai Bizottságot, hogy irányozzon elő kapacitásépítő intézkedéseket az innovatív pénzügyi eszközök igénybevételéhez, ezzel is támogatva az önkormányzatok részvételét, amelyeknek – különösen regionális és helyi szinten – nincs meg a szükséges szakértelmük ehhez; üdvözli, hogy 2012. július 6-án elfogadták az uniós projektkötvény-kezdeményezés 2012–2013-as kísérleti fázisát elindító rendeletet, melynek az a célja, hogy akár 4,5 milliárd eurós magánfinanszírozást mozgósítson a kiemelt stratégiai infrastrukturális projektekre (2); támogatja, hogy siker esetén a kísérleti fázist 2014-től 2020-ig az európai összekapcsolódási eszköz keretében egy operatív fázis kövesse;

Támogatások

25. üdvözli a munkaprogramokat, mint olyan eszközöket, amelyek bizonyos intézkedések esetében támogatásokat vesznek igénybe;

26. kijelenti, hogy a kiadásoknak az európai összekapcsolódási eszközben meghatározottak szerinti elszámolhatósága korlátozó tényező lehet a projektek végrehajtásánál. Ezt tehát módosítani kellene a elszámolhatósági dátumok és a támogatható költségek egyes tételei, például az előkészítési költségek, a vissza nem igényelhető héa vagy a földvásárlás tekintetében;

27. aggasztja, hogy a támogatásra vonatkozó javaslatokhoz kizárólag a tagállamoknak kell hozzájárulniuk. A Régiók Bizottsága ezért azt kéri, hogy indokolt esetben és jogi hatásköreiknek megfelelően a helyi és regionális önkormányzatok is részt vehessenek a kiválasztási folyamatban;

28. hangsúlyozza, hogy – figyelembe véve a jelen helyzetet, amellyel a helyi és regionális önkormányzatok szembesülnek – a kedvezményezettek nem tudnak majd időben hozzálátni a munkálatokhoz. A projektek törlésére vonatkozó előírások tehát nem lehetnek túlságosan korlátozóak, így az Európai Bizottság által javasolt két év helyett három évet kellene adni a projektek befejezésére;

Közbeszerzés

29. emlékeztet arra, hogy a Kohéziós Alapból átcsoportosítandó 10 milliárd eurót a közvetlen irányítás szabályai szerint kezelik majd, és nem beérkezési sorrendben; hangsúlyozza, hogy a beérkezési sorrendben történő kezelés esetleg felnagyíthatja az EU adminisztratív, humán és pénzügyi feltételek terén több nehézséggel küzdő kohéziós országainak hátrányát, ami esetleg akadályozhat egyes tagállamokat és régiókat abban, hogy jól kidolgozott projekteket tegyenek az asztalra;

30. javasolja, hogy a Kohéziós Alapból átutalandó 10 milliárd euró elköltésének jogosultsági szabályai legyenek összhangban az erre az alapra vonatkozó rendelettel;

Finanszírozási eszközök

31. azt kéri, hogy – az illetékességi köröket tiszteletben tartva – a transzeurópai hálózatok szintje alatti projektek pénzügyi támogatása feleljen meg a szubszidiaritás elvének;

Programozás, végrehajtás és ellenőrzés

32. támogatja a többéves munkaprogramokat, amelyekről minden érintett felet tájékoztatni kell. A többszintű kormányzás elveivel összhangban a munkaprogramok elkészítésébe minden szintről partnereket kell bevonni;

Többszintű kormányzás

33. hangsúlyozza, hogy a helyi és regionális önkormányzatok jogilag felelősek az európai összekapcsolódási eszköz által lefedett számos területért, és a transzeurópai közlekedési, energetikai és távközlési infrastruktúra finanszírozására javasolt intézkedések közvetlen kihatással vannak rájuk. Igen fontos ezért, hogy a kiegyensúlyozott területfejlesztés biztosítása érdekében tiszteletben tartsák a többszintű kormányzás alapelveit;

34. véleménye szerint az európai összekapcsolódási eszközre vonatkozó javaslat szemmel láthatóan nem okoz problémát a szubszidiaritás elvének betartását illetően (3); emlékeztet arra, hogy mértékük és hatásuk alapján az európai összekapcsolódási eszközhöz kapcsolódó projektek transznacionális dimenzióval bírhatnak, és ezért a lehető legmegfelelőbb – uniós, nemzeti, regionális vagy helyi – szinten kell velük foglalkozni;

35. hangsúlyozza, hogy a regionális és helyi önkormányzatokat és a többi érdekeltet be kell vonni az európai összekapcsolódási eszköz potenciálisan finanszírozható, indikatív projektlistájára vonatkozó tagállami döntéshozatal és tervezés folyamatába;

36. kiemeli, hogy a helyi és regionális önkormányzatokat minél előbb tájékoztatni kell az európai összekapcsolódási eszköz keretébe tartozó javaslatokról, és aktívan támogatni kell őket abban, hogy bekapcsolódhassanak a projekt előkészületeibe és a területfejlesztési stratégiákba. Az is nagyon fontos, hogy az egyes régiók valamennyi érdekeltje együttműködjön az európai összekapcsolódási eszköz jövőbeli projektjeinek előkészítésében és végrehajtásában;

37. úgy véli, hogy 2012 végéig stratégiai intézkedéseket kell kidolgozni a regionális és helyi önkormányzatok ösztönzésére, hogy az energetika és a távközlés területén javasolt beruházások listája elkészüljön, mivel csak így marad elegendő idő az egyes tagállamok számára, hogy projektdokumentációjukat elkészítsék;

Irányítás és végrehajtás

38. hangsúlyozza, hogy az új technológiák (pl. az alternatív üzemanyagokhoz kapcsolódó infrastruktúra) esetében a belépési korlátok magasabbak, mint az olyan hagyományos infrastruktúráknál, mint az út- vagy vasúthálózat, ezért a támogatás lehetséges legmagasabb mértékét 20 %-ról 50 %-ra kellene emelni;

39. hangsúlyozza, hogy az európai összekapcsolódási eszköznek az Európai Bizottság végrehajtó ügynöksége mint irányító hatóság általi megvalósítását más érintett állami szervekkel szoros együttműködésben kell végrehajtani. El kell kerülni, hogy az ügynökség létrehozása és működtetése kapcsán további költségek merüljenek fel;

40. kiemeli, hogy az európai összekapcsolódási eszköz forrásainak szabályozására vonatkozó rendelkezéseket pontosítani kell arra az esetre, ha a különböző tagállamokból való egyes partnerek nem tudnak megállapodásra jutni valamely egyedi projekt végrehajtásáról;

41. azt javasolja ezért, hogy az Európai Bizottság vizsgálja meg, hogy az EGTC-k mennyiben tölthetnek be hasznos szerepet a határokon átnyúló projektek megvalósítása során az eltérő nemzeti jogszabályokból, illetve a különféle rendeletekben meghatározott különböző pénzügyi források kombinálásából adódó potenciális nehézségek megoldásában;

Az EU más szakpolitikáinak való megfelelés – kohéziós politika

42. kiemeli, hogy koherens kompatibilitást kell biztosítani a strukturális és kohéziós alapokból, illetve az európai összekapcsolódási eszközből finanszírozott projektek, valamint az utóbbi eszköz kisebb projektekre gyakorolt várható hatása között;

43. arra kéri az Európai Bizottságot, hogy gondoskodjon világos intézkedésekről, amelyek garantálják a strukturális alapokra vonatkozó rendeletek közötti összhangot és kompatibilitást, különösen a közös stratégiai keret és a partnerségi szerződések elkészítése vonatkozásában, de az elszámolhatósági szabályok és a finanszírozott projektek esetleges átfedései tekintetében is;

44. felhívja a figyelmet az európai összekapcsolódási eszköz területrendezésre, illetve regionális és helyi fejlesztési stratégiákra gyakorolt hatására, és támogatja azokat a kapacitásépítési intézkedéseket, amelyek a regionális és helyi önkormányzatokat kívánják segíteni abban, hogy minél felkészültebbek legyenek az európai összekapcsolódási eszköz révén finanszírozandó, jól kidolgozott projektek benyújtására;

45. hangsúlyozza, hogy a 2014–2020-as programozási időszakra vonatkozó operatív programokat és rendeleteket időben el kell fogadni, hogy a projektek végrehajtása 2014 elején megkezdődhessen;

Általános és záró rendelkezések

46. támogatja az Európai Bizottságnak azt a javaslatát, amely szerint világos és mérhető célok és az eredményekre vonatkozó, előre meghatározott mérőszámok révén el kell mozdulni egy eredménycentrikusabb megközelítés felé. Kevés, egyértelmű és megbízható mérőszámot kell meghatározni, amelyeknek általánosaknak, igazságosaknak és arányosaknak kell lenniük, és az egyenlő bánásmód elvén kell alapulniuk. A stratégiai tervezés eszközeinek ezért rendelkezésre kell majd állniuk a helyi és regionális önkormányzatok számára, elkerülendő, hogy a jelentéskészítés kapcsán további adminisztratív teher nehezedjen rájuk. Ehhez szükség van egy olyan értékelésre is, amely a gazdasági, társadalmi és területi kohézióra gyakorolt hatásra is kiterjed;

47. kéri, hogy a tagállamok jobban vegyék igénybe az operatív programokhoz rendelkezésre álló technikai segítségnyújtást, hogy javuljon a helyi és regionális szervek és az uniós alapokat igénybe vevő más szereplők kapacitása. Az európai összekapcsolódási eszköz keretében különösen fontos, hogy a kevésbé fejlett tagállamok a technikai segítségnyújtási források segítségével ugyancsak minőségi projekteket készítsenek elő, és így más tagállamokkal azonos eséllyel pályázhassanak uniós társfinanszírozásra;

48. részletesebb meghatározást kér a projektdokumentáció elkészítését, a projektek előkészítését, a kezdeményezési eljárásokat és az egyes résztvevők pályázatait illetően (a feladatok megosztása a nemzeti szervek, illetve a helyi és regionális önkormányzatok között) az európai összekapcsolódási eszköz keretében.

II. MÓDOSÍTÁSOKRA VONATKOZÓ AJÁNLÁSOK

COM(2011) 665 final/3

1. módosítás

A (2) preambulumbekezdés után új preambulumbekezdés illesztendő a szövegbe:

Az Európai Bizottság által javasolt szöveg Az RB módosítása

Indokolás

Az európai társadalmi és területi kohézió nagyban függ attól, hogy az EU mennyire képes egyensúlyt teremteni a különböző területek között, illetve fenntartani közöttük a jó összeköttetést. Amikor Európa régióit környezetileg fenntartható nagyobb közlekedési hálózatokba szervezzük, arra is oda kell figyelnünk, hogy nem csak a már ma is fejlett területeket kell összekötni, más szóval hogy maguknak a kommunikációs kapcsolatoknak kell megteremteniük azt az erőteret, amely fellendíti a társadalmi-gazdasági szempontból hátrányos helyzetben lévő területeket. Az európai összekapcsolódási eszköz bevezetésének szintén fontos szerepet kell kapnia a területszervezésben és a régiók közötti egyensúly megteremtésében.

2. módosítás

3. cikk a) pont

Az Európai Bizottság által javasolt szöveg Az RB módosítása hozzájárul az intelligens, fenntartható és inkluzív növekedéshez korszerű és nagy teljesítményű transzeurópai hálózatok kiépítésével, ezzel további hasznot hozva az egész Európai Unió számára a versenyképesség és a gazdasági, társadalmi és területi kohézió szempontjából az egységes piacon, továbbá a magán- és állami beruházások számára kedvezőbb környezetet teremt a pénzügyi eszközök és a közvetlen uniós támogatás ötvözése és az ágazatok közötti szinergiák kiaknázása révén. hozzájárul az intelligens, fenntartható és inkluzív növekedéshez korszerű és nagy teljesítményű transzeurópai hálózatok kiépítésével, ezzel további hasznot hozva az egész Európai Unió számára a versenyképesség és a gazdasági, társadalmi és területi kohézió szempontjából az egységes piacon, továbbá a magán- és állami beruházások számára kedvezőbb környezetet teremt a pénzügyi eszközök és a közvetlen uniós támogatás ötvözése és az ágazatok közötti szinergiák kiaknázása révén. […] […]

Indokolás

Lásd a 12. pontot.

3. módosítás

5. cikk (2) bekezdés

Az Európai Bizottság által javasolt szöveg Az RB módosítása Az európai összekapcsolódási eszköz pénzügyi keretösszege kiterjedhet a program irányításához és célkitűzései megvalósításához szükséges előkészítési, nyomon követési, ellenőrzési, auditálási és értékelési tevékenységekkel, különösen a tervezéssel, az e rendelet általános célkitűzéseivel kapcsolatos szakértői találkozók szervezésével, az információk feldolgozására és cseréjére összpontosító információtechnológiai hálózatokkal összefüggő kiadásokra, továbbá minden egyéb technikai és adminisztratív segítségnyújtással kapcsolatos költségre, amely a Bizottságra hárul a program irányítása során. Az európai összekapcsolódási eszköz pénzügyi keretösszege kiterjedhet a program irányításához és célkitűzései megvalósításához szükséges előkészítési, nyomon követési, ellenőrzési, auditálási értékelési tevékenységekkel, különösen a tervezéssel, az e rendelet általános célkitűzéseivel kapcsolatos szakértői találkozók szervezésével, az információk feldolgozására és cseréjére összpontosító információtechnológiai hálózatokkal összefüggő kiadásokra, továbbá minden egyéb technikai és adminisztratív segítségnyújtással kapcsolatos költségre, amely a Bizottságra hárul a program irányítása során.

Indokolás

Lásd a 22. pontot.

4. módosítás

7. cikk 2. bekezdés

Az Európai Bizottság által javasolt szöveg Az RB módosítása A közlekedés területén kizárólag a(z) XXX/2012/EU rendelet [TEN-T iránymutatás] szerinti közös érdekű projektekhez hozzájáruló fellépések és programtámogató intézkedések jogosultak e rendelet alapján közbeszerzések és pénzügyi eszközök formájában nyújtott uniós pénzügyi támogatásra. Támogatások formájában kizárólag a következő fellépések jogosultak az e rendelet alapján nyújtott uniós pénzügyi támogatásra: A közlekedés területén kizárólag a(z) XXX/2012/EU rendelet [TEN-T iránymutatás] szerinti közös érdekű projektekhez hozzájáruló fellépések és programtámogató intézkedések jogosultak e rendelet alapján közbeszerzések és pénzügyi eszközök formájában nyújtott uniós pénzügyi támogatásra. Támogatások formájában kizárólag a következő fellépések jogosultak az e rendelet alapján nyújtott uniós pénzügyi támogatásra: (a) a(z) XXXX/2012/EU rendelet [TEN-T iránymutatás] III. fejezete szerinti törzshálózat kiépítését célzó fellépések, beleértve az új technológiák alkalmazását és innováció végrehajtását a(z) XXXX/2012/EU rendelet [TEN-T iránymutatás] 39. cikkével összhangban; (a) a(z) XXXX/2012/EU rendelet [TEN-T iránymutatás] III. fejezete szerinti törzshálózat kiépítését célzó fellépések, beleértve az új technológiák alkalmazását és innováció végrehajtását a(z) XXXX/2012/EU rendelet [TEN-T iránymutatás] 39. cikkével összhangban; (b) a(z) XXXX/2012/EU rendelet [TEN-T iránymutatás] 8. cikke (1) bekezdésének b) és c) pontjában meghatározott közös érdekű projektekre vonatkozó tervezési munkálatok; (c) a(z) XXXX/2012/EU rendelet [TEN-T iránymutatás] 8. cikke (1) bekezdésének a) és d) pontjában meghatározott közös érdekű projektek támogatását célzó fellépések; a(z) XXXX/2012/EU rendelet [TEN-T iránymutatás] 8. cikke (1) bekezdésének b) és c) pontjában meghatározott közös érdekű projektekre vonatkozó tervezési munkálatok; (d) a(z) XXX/2012/EU rendelet [TEN-T iránymutatás] 37. cikkének megfelelően forgalomirányító rendszerek támogatását célzó fellépések; a(z) XXXX/2012/EU rendelet [TEN-T iránymutatás] 8. cikke (1) bekezdésének a) és d) pontjában meghatározott közös érdekű projektek támogatását célzó fellépések; (e) a(z) XXX/2012/EU rendelet [TEN-T iránymutatás] 38. cikkének megfelelően árufuvarozási szolgáltatásokat támogató fellépések; a(z) XXX/2012/EU rendelet [TEN-T iránymutatás] 37. cikkének megfelelően forgalomirányító rendszerek támogatását célzó fellépések; (f) a vasúti szállítással járó zajnak a meglévő kötöttpályás járművek utólagos átszerelésével való csökkentését célzó fellépések; a(z) XXX/2012/EU rendelet [TEN-T iránymutatás] 38. cikkének megfelelően árufuvarozási szolgáltatásokat támogató fellépések; (g) programtámogatási fellépések. a vasúti szállítással járó zajnak a meglévő kötöttpályás járművek utólagos átszerelésével való csökkentését célzó fellépések; programtámogatási fellépések. […] […]

5. módosítás

7. cikk (4) bekezdés

Az Európai Bizottság által javasolt szöveg Az RB módosítása A távközlés területén, a közös érdekű projekteket végrehajtó minden fellépés és a(z) XXXX/2012/EU rendelet [INFSO iránymutatás] mellékletében meghatározott programtámogatási intézkedések e rendelet szerint jogosultak a támogatások, közbeszerzés és pénzügyi eszközök formájában nyújtott uniós pénzügyi támogatásra. A távközlés területén, a közös érdekű projekteket végrehajtó minden fellépés és a(z) XXXX/2012/EU rendelet [INFSO iránymutatás] mellékletében meghatározott programtámogatási intézkedések e rendelet szerint jogosultak a támogatások, közbeszerzés és pénzügyi eszközök formájában nyújtott uniós pénzügyi támogatásra.

Indokolás

A rendeletjavaslat 2. cikkének (9) bekezdése világossá teszi, hogy a támogatások (közvetlen) kedvezményezettjeiként állami szervek is szóba jöhetnek. Ez üdvözlendő. A rendelkezésre álló eszközöknek a tagállamok és a régiók számára is rendelkezésre kell állniuk, hogy pénzügyi hátteret nyújtsanak a szélessáv támogatási programjaihoz.

6. módosítás

8. cikk (2) bekezdés

Az Európai Bizottság által javasolt szöveg Az RB módosítása A kiadások a támogatási kérelem benyújtásának napjától elszámolhatók. [Az első többéves programban szereplő projektekhez kapcsolódó fellépések kiadásai 2014. január 1-jétől számolhatók el.] A kiadások a támogatási kérelem benyújtásának napjától elszámolhatók. [Az első többéves programban szereplő projektekhez kapcsolódó fellépések kiadásai 2014. január 1-jétől számolhatók el.]

Indokolás

Lásd a 26. pontot.

7. módosítás

8. cikk (6) bekezdés

Az Európai Bizottság által javasolt szöveg Az RB módosítása A földvásárlással kapcsolatos kiadások nem elszámolhatók. A földvásárlással kapcsolatos kiadások számolhatók.

Indokolás

Lásd a 26. pontot.

8. módosítás

8. cikk (7) bekezdés

Az Európai Bizottság által javasolt szöveg Az RB módosítása A HÉA nem elszámolható költség. A HÉA elszámolható költség.

Indokolás

Lásd a 26. pontot.

9. módosítás

9. cikk (1) bekezdés

Az Európai Bizottság által javasolt szöveg Az RB módosítása Pályázatot egy vagy több tagállam, nemzetközi szervezet, közös vállalkozás, valamint a tagállamokban működő állami vagy magánszolgáltató, illetve szerv nyújthat be. Pályázatot egy vagy több tagállam, nemzetközi szervezet, közös vállalkozás valamint a tagállamokban működő állami vagy magánszolgáltató, illetve szerv nyújthat be.

Indokolás

Lásd a 27. pontot.

10. módosítás

10. cikk (2) b) pont

Az Európai Bizottság által javasolt szöveg Az RB módosítása munkálatokra vonatkozó támogatások esetében: i. vasútra és belvízi hajóutakra: az uniós pénzügyi támogatás összege nem haladhatja meg az elszámolhatóköltség 20 %-át; a finanszírozási arány 30 %-ra növelhető a szűk keresztmetszetek kezelését célzó fellépések esetében; a finanszírozási arány 40 %-ra növelhető a határokon átnyúló szakaszokat érintő fellépések esetében; munkálatokra vonatkozó támogatások esetében: i. vasútra és belvízi hajóutakra: az uniós pénzügyi támogatás összege nem haladhatja meg az elszámolhatóköltség 20 %-át; a finanszírozási arány 30 %-ra növelhető a szűk keresztmetszetek kezelését célzó fellépések esetében; a finanszírozási arány 40 %-ra növelhető a határokon átnyúló szakaszokat érintő fellépések esetében; […] […]

Indokolás

Bizonyos országokban, így Spanyolországban is, nagyobb erőfeszítéseket kell tenni az európai vasúti interoperabilitás szabványainak elérésére, ami a különböző alaphelyzetből adódik: pl. eltérő nyomtávok, különböző villamosítási rendszerek. Ebből kifolyólag mindenképpen kiemelten kell kezelni azokat az intézkedéseket, amelyekkel lehetővé válik az interoperabilitás hatékony megkezdése, üzemeltetők megjelenése, közlekedési és logisztikai vállalati struktúrák kialakulása, amelyek a megtervezett hálózatokat használják, valamint a megfelelő gördülőállomány rendelkezésre bocsátása stb. Ezért úgy véljük, hogy az olyan műszaki megoldások megfelelő időben történő alkalmazása már meglévő vonalakon, mint a „harmadik vezeték” (vagy „harmadik sín”, két nyomtávot is lehetővé tevő háromsínes vágány) lehetővé tesz majd interoperábilis közlekedési szolgáltatásokat anélkül, hogy meg kellene várni a kifejezetten ilyen szabványokra kifejlesztett folyosók elkészültét; a várakozás 2020 utánra tolhatná ki az ilyen szolgáltatások tényleges beindulását. Az ilyen intézkedésekre úgy kellene tekinteni, hogy ezek jelentik annak a „csíráját”, hogy el lehessen érni a meghatározott folyosók teljes interoperabilitását, amelyeket aztán idővel tovább bővítenek. Ezért a finanszírozás tekintetében kiemelten kell kezelni ezeket az intézkedéseket. Az egyik lehetőség az lenne, hogy ezek az intézkedések is olyan rangot kapjanak, mint a határokon átnyúló útszakaszok. Ez a javaslat összhangban van a vélemény 18. pontjával, mivel a vasút területén, az eltérő nyomtáv miatt, Spanyolország az egyik leggyengébb helyzetű és legtöbb problémával küzdő régiónak számít. A 27. pont is idevág, hiszen a hagyományos vasúthálózat tekintetében, az eltérő nyomtáv miatt, Spanyolország hátrányosabb helyzetben levő régiónak számít.

11. módosítás

10. cikk (4) bekezdés a) pont

Az Európai Bizottság által javasolt szöveg Az RB módosítása széles sávú hálózatokat érintő fellépések esetében: az uniós pénzügyi támogatás összege nem haladja meg az elszámolható költség 50 %-át; széles sávú hálózatokat érintő fellépések esetében: az uniós pénzügyi támogatás összege nem haladja meg az elszámolható költség %-át;

Indokolás

A szélessávú hálózatok kialakítása az alacsony népsűrűségű területeken jelentős pénzügyi befektetéseket igényel, és ugyanakkor a gazdasági szereplőknek csekély, vagy semmilyen érdekei nem fűződnek ahhoz, hogy kereskedelmi tevékenységeiket e területekre kiterjesszék. A javasolt társfinanszírozási rátákat figyelembe véve nehéz lesz tehát a távközlési ágazatnak teljesíteni az európai digitális menetrend által kitűzött célokat a szélessávú hálózatokhoz való hozzáférés vonatkozásában.

12. módosítás

10. cikk (5) bekezdés

Az Európai Bizottság által javasolt szöveg Az RB módosítása A fent említett társfinanszírozási arányok 10 százalékponttal növelhetők olyan fellépések esetén, amelyek ágazatközi szinergiákat, az éghajlatváltozás hatásainak enyhítésére vonatkozó célkitűzések megvalósítását, az éghajlatváltozással szembeni ellenálló képesség javítását vagy az üvegházhatású gázok kibocsátásának csökkentését érintik. Ez a bekezdés nem vonatkozik a 11. cikkben említett társfinanszírozási arányokra. A fent említett társfinanszírozási arányok 10 százalékponttal növelhetők olyan fellépések esetén, amelyek ágazatközi szinergiákat, az éghajlatváltozás hatásainak enyhítésére vonatkozó célkitűzések megvalósítását, az éghajlatváltozással szembeni ellenálló képesség javítását vagy az üvegházhatású gázok kibocsátásának csökkentését érintik. Ez a bekezdés nem vonatkozik a 11. cikkben említett társfinanszírozási arányokra.

Indokolás

Differenciált kezelést kell bevezetni mind a kevésbé fejlett régiók, mind a súlyos és tartós demográfiai, illetve természeti hátrányokkal küzdő régiók számára, mivel mindezek a kritériumok befolyásolják a regionális fejlődést, ezért a társfinanszírozási ráták értékelésekor szintén figyelembe kell venni őket. A következő programozási időszakban alkalmazandó Európai Regionális Fejlesztési Alapra irányuló rendeletjavaslatába az Európai Bizottság ennek megfelelően egyedi rendelkezéseket épített be annak biztosítása érdekében, hogy az EUMSZ 174. cikkének alapján külön figyelmet kapjanak az említett területi jellemzőkkel rendelkező régiók sajátos problémái.

13. módosítás

11. cikk (2) bekezdés

Az Európai Bizottság által javasolt szöveg Az RB módosítása A közlekedési ágazatra az e rendelet alapján alkalmazandó szabályok vonatkoznak az említett egyedi pályázati felhívásokra. A pályázati felhívások végrehajtása során a lehető legmagasabb fokú prioritást biztosítják azon projektek számára, amelyek a Kohéziós Alapból juttatott nemzeti összegekre megfelelőnek bizonyulnak. A közlekedési ágazatra az e rendelet alapján alkalmazandó szabályok vonatkoznak az említett egyedi pályázati felhívásokra. A pályázati felhívások végrehajtása során a Kohéziós Alapból juttatott nemzeti összegek..

Indokolás

Lásd a 7. pontot.

14. módosítás

12. cikk (1) bekezdés

Az Európai Bizottság által javasolt szöveg Az RB módosítása A Bizottság, megfelelően indokolt eseteket kivéve, törli az olyan intézkedések számára odaítélt pénzügyi támogatást, amelyek megvalósítása a támogatás nyújtására vonatkozó feltételekben a fellépés megkezdésére kijelölt időpontot követő egy éven belül nem kezdődött el; A Bizottság, megfelelően indokolt eseteket kivéve, törli az olyan intézkedések számára odaítélt pénzügyi támogatást, amelyek megvalósítása a támogatás nyújtására vonatkozó feltételekben a fellépés megkezdésére kijelölt időpontot követő éven belül nem kezdődött el;

Indokolás

Ez nagyobb rugalmasságot biztosít majd, amire szükség van ahhoz, hogy a kedvezményezettek áthidalhassák a végrehajtás nehézségeit.

15. módosítás

12. cikk (2) bekezdés c) pont

Az Európai Bizottság által javasolt szöveg Az RB módosítása a projekt végrehajtása során elért eredményének vizsgálata után, különösen abban az esetben, ha a fellépés végrehajtása nagy késedelmet szenved. a projekt végrehajtása során elért eredményének vizsgálata után, különösen abban az esetben, ha a fellépés végrehajtása nagy késedelmet szenved.

Indokolás

Lásd a 28. pontot.

16. módosítás

12. cikk (3) bekezdés

Az Európai Bizottság által javasolt szöveg Az RB módosítása A Bizottság kérheti a pénzügyi támogatás visszafizetését, ha az adott fellépés támogatásban részesült része a támogatás nyújtására vonatkozó feltételekben megállapított záró időpontot követő két éven belül nem került befejezésre. A Bizottság kérheti a pénzügyi támogatás visszafizetését, ha az adott fellépés támogatásban részesült része a támogatás nyújtására vonatkozó feltételekben megállapított záró időpontot követő éven belül nem került befejezésre.

Indokolás

Lásd a 28. pontot.

17. módosítás

12. cikk (4) bekezdés

Az Európai Bizottság által javasolt szöveg Az RB módosítása Az (1), (2) és (3) bekezdésben meghatározott határozatok meghozatala előtt a Bizottság megvizsgálja a szóban forgó esetet és értesíti az érintett kedvezményezetteket, hogy azok adott határidőn belül megtehessék észrevételeiket. Az (1), (2) és (3) bekezdésben meghatározott határozatok meghozatala előtt a Bizottság megvizsgálja a szóban forgó esetet és értesíti az érintett kedvezményezetteket, hogy azok határidőn belül megtehessék észrevételeiket.

Indokolás

Lásd a 28. pontot.

18. módosítás

17. cikk (1) bekezdés

Az Európai Bizottság által javasolt szöveg Az RB módosítása A Bizottság többéves és éves munkaprogramokat fogad el minden egyes ágazatra vonatkozóan. A Bizottság olyan többéves és éves munkaprogramokat is elfogadhat, amelyek egynél több ágazatra vonatkoznak. Ezeket a végrehajtási aktusokat a 24. cikk (2) bekezdésében említett vizsgálóbizottsági eljárással összhangban kell elfogadni. A Bizottság többéves és éves munkaprogramokat fogad el minden egyes ágazatra vonatkozóan. A Bizottság olyan többéves és éves munkaprogramokat is elfogadhat, amelyek egynél több ágazatra vonatkoznak. Ezeket a végrehajtási aktusokat a 24. cikk (2) bekezdésében említett vizsgálóbizottsági eljárással összhangban kell elfogadni.

Indokolás

Lásd a 32. pontot.

19. módosítás

17. cikk, új (8) bekezdés

Az Európai Bizottság által javasolt szöveg Az RB módosítása

Indokolás

Az új technológiák (pl. az alternatív üzemanyagokhoz kapcsolódó infrastruktúra) esetében a belépési korlátok magasabbak, mint az olyan hagyományos infrastruktúráknál, mint az út- vagy vasúthálózat. Ezek részei az új TEN-T útmutatásoknak, de az európai összekapcsolódási eszköz keretében nem biztosított a finanszírozásuk. Az ilyen projektek finanszírozása nehezebb. Másrészről viszont elősegítik az olajfüggőség felszámolását és a közlekedésről szóló fehér könyv azon célját, hogy a városokban 2030-ig felére csökkentsük a hagyományos üzemanyaggal működő járművek számát. Nem érezzük következetesnek, hogy a közlekedési innováció esetében 20 %-ra korlátozzuk a támogatás mértékét, ami valamennyi módozat között a legalacsonyabb volna.

20. módosítás

17. cikk, új (9) bekezdés

Az Európai Bizottság által javasolt szöveg Az RB módosítása

21. módosítás

26. cikk (1) bekezdés

Az Európai Bizottság által javasolt szöveg Az RB módosítása Legkésőbb 2018 közepéig, a Bizottság értékelő jelentést készít valamennyi intézkedés célkitűzéseinek megvalósulásáról (az eredményekre és hatásokra kiterjedően), a források felhasználásának hatékonyságáról és annak európai hozzáadott értékéről, az intézkedések meghosszabbítása, módosítása vagy felfüggesztése céljából. Az értékelésben ezenkívül megvizsgálják az egyszerűsítés lehetőségét, annak belső és külső koherenciáját, a célkitűzések továbbra is érvényes relevanciáját, valamint az intézkedések hozzájárulását az Unió intelligens, fenntartható és inkluzív növekedésre vonatkozó prioritásaihoz. Figyelembe veszi továbbá a korábbi intézkedések hosszú távú hatásairól készült értékelések eredményét. Legkésőbb 2018 közepéig, a Bizottság értékelő jelentést készít valamennyi intézkedés célkitűzéseinek megvalósulásáról (az eredményekre és hatásokra kiterjedően), a források felhasználásának hatékonyságáról és annak európai hozzáadott értékéről, az intézkedések meghosszabbítása, módosítása vagy felfüggesztése céljából. Az értékelésben ezenkívül megvizsgálják az egyszerűsítés lehetőségét, annak belső és külső koherenciáját, a célkitűzések továbbra is érvényes relevanciáját, valamint az intézkedések hozzájárulását az Unió intelligens, fenntartható és inkluzív növekedésre vonatkozó prioritásaihoz. Figyelembe veszi továbbá a korábbi intézkedések hosszú távú hatásairól készült értékelések eredményét.

Indokolás

Lásd a 46. pontot.

Kelt Brüsszelben, 2012. július 19-én. a Régiók Bizottsága elnöke Mercedes BRESSO

(1) Ezt a szerepet 2012. június 28–29-i következtetéseiben (11. o.: „Az európai politikák hozzájárulása a növekedéshez”) az Európai Tanács is kiemelte.

(2) Európai parlamenti és tanácsi rendelet a versenyképességi és innovációs keretprogram (2007–2013) létrehozásáról szóló 1639/2006/EK határozat, valamint a transzeurópai közlekedési és energiahálózatok területén történő közösségi pénzügyi támogatás nyújtásának általános szabályairól szóló 680/2007/EK rendelet módosításáról.

(3) Az európai összekapcsolódási eszközről szóló RB-vélemény tekintetbe veszi az RB szubszidiaritásfigyelő hálózata által folytatott konzultációt. A konzultációról szóló jelentés elérhető az RB honlapján: http://extranet.cor.europa.eu/subsidiarity/Pages/default.aspx.